ຮອງນາຍົກລັດຖະມົນຕີ ຫງວຽນຊວນຟູກ ຢ້ຽມຢາມ ສິງກະໂປ ຢ່າງເປັນທາງການ
ທ່ານຮອງນາຍົກລັດຖະມົນຕີ ຫງວຽນຊວນຟູກ ແລະ ທ່ານ Eddie Teo
(ພາບ: VGP/le Son)
ໂດຍໄດ້ຮັບຄຳເຊີນຂອງລັດຖະບານ ສິງກະໂປ ແລະ ລາຍການ “ເພື່ອນມິດຂອງ ຫຼີກວນຢູ ” , ວັນທີ 10/5, ທ່ານຮອງນາຍົກລັດຖະມົນຕີ ຫງວຽນຊວນຟູກ ໄດ້ນຳໜ້າຄະນະຜູ້ແທນຂັ້ນສູງຫວຽດນາມ ໄປຢ້ຽມຢາມ ສິງກະໂປ. ຕອນຄຳ່ວັນທີ 10/5, ທ່ານຮອງນາຍົກລັດຖະມົນຕີ ຫງວຽນຊວນຟູກ ໄດ້ຕ້ອນຮັບ ແລະ ເຂົ້າຮ່ວມງານລ້ຽງກັບທ່ານ Eddie Teo ປະທານລາຍການ “ເພື່ອນມິດຂອງ ຫຼີກວນຢູ ” ທັງເປັນປະທານຄະນະກຳມະການບໍລິການພາກລັດ ສິງກະໂປ. ທີ່ການພົບປະ, 2 ຝ່າຍໄດ້ເຫັນດີເປັນເອກະສັນ ຕີລາຄາວ່າ: ການພົວພັນຄູ່ຮ່ວມມືຍຸດທະສາດ ຫວຽດນາມ - ສິງກະໂປ ພວມໄດ້ຮັບການພັດທະນາຢ່າງດີງາມ ຈາກການພົວພັນດ້ານການເມືອງຢ່າງແໜ້ນແຟ້ນ ຕະຫຼອດຮອດການຮ່ວມມືໃນທຸກໆຂົງເຂດຢ່າງມີປະສິດທິຜົນຄື: ການຄ້າ, ການລົງທຶນ, ການສຶກສາ, ທ່ອງທ່ຽວ, ການພົບປະແລກປ່ຽນປະຊາຊົນ, ບົນພື້ນຖານບັນດາຫຼັກການໄວ້ເນື້ອເຊື່ອໃຈ, ເຄົາລົບເຊີ່ງກັນ ແລະ ກັນ ແລະ ຕ່າງຝ່າຍຕ່າງມີຜົນປະໂຫຍດ. ທ່ານຮອງນາຍົກລັດຖະມົນຕີ ຫງວຽນຊວນຟູກ ປາດຖະໜາວ່າ: ຜ່ານການຢ້ຽມຢາມຄັ້ງນີ້, 2 ຝ່າຍຈະແລກປ່ຽນມາດຕະການຕ່າງໆຢ່າງລະອຽດ ເພື່ອແນໃສ່ສະເໜີມາດຕະການໃຫ້ແກ່ບັນດາບັນຫາໃຫຍ່ຂອງປະເທດ ເຊິ່ງຫວຽດນາມ ພວມເອົາໃຈໃສ່ກໍ່ສ້າງ ແລະ ຜັນຂະຫຍາຍ.
ຕີລາຄາສູງບັນດາຜົນງານໃນການພັດທະນາເສດຖະກິດ, ສັງຄົມຂອງ ຫວຽດນາມ, ທ່ານ Eddie Teo ຢືນຢັນວ່າ: ສິງກະໂປ ຍາມໃດກໍ່ໃຫ້ບຸລິມະສິດສູງແກ່ໃຫ້ການພົວພັນຮ່ວມມືກັບ ຫວຽດນາມ. ສິງກະໂປ ພ້ອມແລ້ວທີ່ຈະໜູນຊ່ວຍ, ແບ່ງປັນບົດຮຽນກັບ ຫວຽດນາມ ໃນບັນດາຂົງເຂດເຊິ່ງສິງກະໂປ ມີທ່າແຮງ.
(ແຫຼ່ງຄັດຈາກ VOV)